[{"text_idx": "#000001", "text": "An HSM (PMA) evit an holl, ur skod politikel evit gwiriou\u0300 ar merc\u2019hed"}, {"text_idx": "#000002", "text": "Daoust hag-en\u0303 e vo un deiz bennak eus an HSM (PMA) evit an holl e Fran\u0303s ? Abaoe 1994 eo aotreet d\u2019ar c\u2019houbladou\u0300 arallreviat met berzet d\u2019ar maouezed en o-unan pe d\u2019ar c\u2019houbladou\u0300 maouezed."}, {"text_idx": "#000003", "text": "E 2013 dija e oa bet kaoz eus ul lezenn a zigorfe ar gwir d\u2019an hiliadur skoazellet ent-mezegel (HSM, PMA e galleg) d\u2019ar c\u2019houbladou\u0300 maouezed ha d\u2019ar maouezed o-unan. E miz Genver 2013, en doa Jean-Marc Ayrault, kentan\u0303 ministr d\u2019ar mare-se, lavaret e vije kinniget ul lezenn HSM a-raok fin ar bloaz. Met ne oa ket aet betek penn gouarnamant Franc\u0327ois Hollande."}, {"text_idx": "#000005", "text": "Prometet en doa ivez d\u2019ar mare-se e vije ur c\u2019hentan\u0303 ministrez hag ur Ministrerezh war Gwiriou\u0300 ar maouezed. Gouzout a ouzomp mat breman\u0303 eo bet dison\u0303jet an div bromesa-man\u0303 gantan\u0303 kerkent ha dilennet."}, {"text_idx": "#000006", "text": "Morse n\u2019en deus lavaret ar gouarnamant e vije dilezet an HSM evit an holl met meur a wech en deus daleet an afer dija. E 2017 e veze klevet e vije kinniget ul lezenn e 2018, e 2018 e vije kinniget e 2019 hag e miz Meurzh 2019 e vo kinniget dindan 12 miz, da lavaret eo a-benn 2020."}, {"text_idx": "#000007", "text": "Deuet eo an HSM da vezan\u0303 ur skod politikel ha mediaekaet abaoe 6 vloaz e Fran\u0303s. Evit ar bolitikourien ha politikourezed eo bet un digarez simpl evite d\u2019en em blasin\u0303 war taol ar vuhez foran. Servijet en deus da Vacron da c\u2019hounit votou\u0300 kement ha da c\u2019hounit aduidi gant Wauquier, da skouer."}, {"text_idx": "#000008", "text": "Hag ar mediaou\u0300 bras, eus o zu, o deus kavet un doare aes d\u2019ober ar buzz. Gouestlin\u0303 golo Liberation d\u2019ar Vanif evit an holl pe pedin\u0303 tud an iliz da gaozeal eus gwiriou\u0300 ar maouezed a denn d\u2019ar memes strategiezh : rein\u0303 mouezh d\u2019ar re feulsan\u0303 evit kaletaat an tabut."}, {"text_idx": "#000009", "text": "E-giz ma vez graet gant an holl vinorelezhiou\u0300, n\u2019eo ket pedet al lesbianezed da gaozeal diwar o fenn dezho o-unan. Medisined, eskibien, psikiatrourien, paotred dreist-holl a zo pedet da \u00ab zivizout \u00bb kenetrezo diwar-benn gwiriou\u0300 ar maouezed. Ur gwir gudenn hollek eo evit ar minorelezhiou\u0300. Na pet gwech ez eus bet pedet ur vaouez gant ur ouel er skinwel da skouer ? Ar mediaou\u0300 pennan\u0303 \u201cmainstream\u201d o deus bet ur perzh bras er Vanif evit an holl. Ha pa ouezomp ez eus bet ur c\u2019hresk a 80% well-wazh en niver a desteniou\u0300 feulster resevet gant SOS homophobie e 2013, bloavezh kren\u0303van\u0303 ar Vanif evit an holl, e c\u2019hellomp embann en deus kemeret perzh ul lodenn vat eus ar mediaou\u0300 e kresk en tagadennou\u0300 ouzh ar re LGBT+. Rein\u0303 ar gaoz da dud kasonius hep pedin\u0303 ar minorelezhiou\u0300 taget gant o foziou\u0300 a zo un doare da vagan\u0303 ar gasoni hag an dismegan\u0303s."}, {"text_idx": "#000011", "text": "Evit poent neuze ez a ar maouezed en o-unan hag ar c\u2019houbladou\u0300 maouezed da vroiou\u0300 all Europa evit kaout un HSM. 15 bro e Europa o deus digoret an HSM d\u2019ar c\u2019houbladou\u0300 merc\u2019hed ha d\u2019ar maouezed en o-unan. Belgia, Spagn hag ar Rouantelezh-Unanet a zegemer al lodenn vrasan\u0303 eus ar maouezed o tont eus Fran\u0303s."}, {"text_idx": "#000012", "text": "Met dont a ra an hiliadur da vezan\u0303 ker buan-tre (500-1000 euro evit pep ensperiadur e Belgia, da skouer, mui koust al lojeiz, an treuzdougen, an devezhiou\u0300 vak hag all) ha stresus, dreist-holl evit ar re a zo o chom pell eus an harzou\u0300, e Breizh da skouer."}, {"text_idx": "#000013", "text": "Pa vo votet ul lezenn HSM evit an holl e Fran\u0303s e c\u2019houlenn ar stourmerezed feminist e vefe restaolet ar goustou\u0300 gant ar surentez sokial tre evel m\u2019eo graet evit ar c\u2019houbladou\u0300 arallreviat hag e vefe tu d\u2019ar vaouez na zoug ket ar babig d\u2019h\u00b7e anavezout a-raok ne vije ganet. Evit poent eo ret dezhi advaban\u0303 he bugel, da la\u0302ret eo tremen dirak an noter, ar polis hag al lez-varn a-raok bezan\u0303 mamm hervez lezenn."}]